
ส่วนที่ ๑

บทนำ

	ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ.๒๕๕๙ ข้อ ๒๗ กำหนดให้องค์กรปกครองส่วนท้องถิ่น  จัดทำแผนการดำเนินงานให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี  งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานโครงการจากหน่วยงานราชการส่วนกลาง  ส่วนภูมิภาค  รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น  เพื่อเป็นการกำหนดทิศทางในการพัฒนาท้องถิ่น  ให้สอดคล้องกันระหว่างแผนทุกแผน และงบประมาณรายจ่ายประจำปี
	ดังนั้นเพื่อให้การดำเนินงานองค์การบริหารส่วนตำบลบึงทวาย เป็นไปตามยุทธศาสตร์การพัฒนาที่ได้วางไว้แล้วและให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙  จึงได้จัดทำแผนการดำเนินงานประจำปีงบประมาณ พ.ศ.๒๕๖3 ขึ้น

	วัตถุประสงค์ของแผนดำเนินงานประจำปีงบประมาณ พ.ศ. ๒๕๖3
	เพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น  ประจำปีงบประมาณ พ.ศ. ๒๕๖3  เพื่อใช้เป็นแนวทางในการดำเนินงานในปีงบประมาณ พ.ศ. ๒๕๖3  ขององค์การบริหารส่วนตำบลบึงทวายมีความชัดเจนในการปฏิบัติมากขึ้น ลดความซ้ำซ้อนของโครงการ มีการประสานและบูรณาการกับหน่วยงานและจำแนกรายละเอียดต่างๆ ของแผนงาน/โครงการ ในแผนการดำเนินงาน
	แผนการดำเนินงานจะเป็นเครื่องมือสำคัญในการบริหารงานของผู้บริหารองค์การบริหารส่วนตำบล เพื่อควบคุมการดำเนินงานเป็นไปอย่างเหมาะสม และมีประสิทธิภาพ
	แผนการดำเนินงานจะกำหนดรายละเอียดของโครงการ/กิจกรรมการพัฒนาที่ดำเนินการในพื้นที่ขององค์การบริหารส่วนตำบล โดยโครงการ/กิจกรรมการพัฒนาที่จะบรรจุในแผนการดำเนินงานจะมีที่มาจาก
	๑) งบประมาณรายจ่ายประจำปี ขององค์การบริหารส่วนตำบลบึงทวาย (รวมทั้งเงินอุดหนุนที่องค์การบริหารส่วนตำบลบึงทวายอุดหนุนให้ส่วนราชการอื่นดำเนินการ)
2) โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงาน
อื่นๆที่ดำเนินการในพื้นที่ขององค์การบริหารส่วนตำบลบึงทวาย โดยให้องค์การบริหารส่วนตำบลบึงทวายตรวจสอบแผนปฏิบัติราชการประจำปีของจังหวัดหรืออาจสอบถามไปยังหน่วยงานต่างๆ ที่เกี่ยวข้อง
	๓)โครงการ/กิจกรรมพัฒนาอื่นๆ ที่องค์การบริหารส่วนตำบลบึงทวายพิจารณาเห็นว่าจะเกิดประโยชน์ในการประสานการดำเนินงานในพื้นที่

	ขั้นตอนการจัดทำแผนการดำเนินงาน
การจัดทำแผนการดำเนินงาน  มีขั้นตอนการดำเนินการดังนี้
	ขั้นตอนที่ ๑  คณะกรรมการสนับสนุนการจัดทำแผนพัฒนาองค์การบริหารส่วนตำบล รวบรวมแผนงาน โครงการพัฒนาขององค์การบริหารส่วนตำบล  หน่วยราชการส่วนกลาง  ส่วนภูมิภาค  รัฐวิสาหกิจและหน่วยงานอื่นๆ  ที่ดำเนินการในพื้นที่ขององค์การบริหารส่วนตำบล  แล้วจัดทำร่างแผนการดำเนินงานเสนอคณะกรรมการพัฒนาองค์การบริหารส่วนตำบล

	ขั้นตอนที่ ๒  คณะกรรมการพัฒนาองค์การบริหารส่วนตำบลพิจารณาร่างแผนการดำเนินงานแล้วเสนอผู้บริหารท้องถิ่นประกาศเป็นแผนการดำเนินงาน  ทั้งนี้ให้ปิดประกาศแผนการดำเนินงานภายใน ๑๕ วัน  นับตั้งแต่วันที่ประกาศเพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
	ประโยชน์ของแผนการดำเนินงาน
	๑.แสดงถึงความชัดเจนในการนำแผนยุทธศาสตร์การพัฒนาไปสู่การปฏิบัติ
	๒.แสดงถึงความสอดคล้องกับงบประมาณรายจ่ายประจำปี
	๓.เพื่อความสะดวกในการปฏิบัติงานตามโครงการต่างๆ
	๔.เพื่อง่ายต่อการติดตามและประเมินผลการดำเนินงานตามแผนงาน/โครงการ/กิจกรรมในปีนั้น



























ส่วนที่  ๒
บัญชีโครงการ/กิจกรรม

ประกอบด้วย
๑.บัญชีสรุปจำนวนโครงการและงบประมาณ
๒.บัญชีโครงการ/กิจกรรม/งบประมาณ

